Ezt követően a "Rostock" részt vett a lowestofti rajtaütésben 1916. április 24-én szintén az I. felderítőcsoportot biztosítva. Míg a csatacirkálók Lowestoftot támadták, addig a "Rostock" és öt másik cirkáló a déli irányból, Harwich felől érkező könnyű erőkkel "(Harwich Force)" vette fel a harcot. A hamarosan bekapcsolódó csatacirkálók a briteket visszavonulásra kényszerítették. Ezt követően a német erők megszakították a küldetést és hazaindultak.